คุณครับ คือ ผมมีเพศสัมพันธ์แต่ไม่ได้สวมถุง แต่หลั่งนอก ของวันที่15พ.ค. ปกติแฟนประจำเดือนมาประมาณวันที่24-26 ของทุกเดือน แต่ตอนนี้วันที่1 มิ.ย. มีโอกาศท้องไหมครับ ถ้ายังไม่พร้อมจริงๆผมควรต้องทำยังไงครับ
สวัสดีค่ะ การมีเพศสัมพันธ์โดยใช้วิธีการหลั่งนอก จะมีโอกาสตั้งครรภ์ได้ประมาณ 4%-22% ดังนั้น หากประจำเดือนยังไม่มา แนะนำควรลองตรวจหาการตั้งครรภ์ดูเป็นอันดับแรกค่ะ หากตรวจไม่พบ การที่ประจำเดือนยังไม่มา อาจเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นแต่หากตรวจพบการตั้งครรภ์จริง แนะนำควรปรึกษาผู้ใหญ่เพื่อหาทางออกที่เหมาะสมค่ะ ไม่ควรคิดตัดสินใจกันเองตามลำพัง โดยที่ยังไม่ทราบถึงความต้องการของอื่นๆ ที่อยู่ใกล้และดูแลเราค่ะ นอกจากนี้หากตัดสินใจทำแท้งเองด้วยวิธีที่ไม่ถูกต้อง ไม่ได้อยู่ในการกระทำของแพทย์เฉพาะทาง มีโอกาสที่จะเกิดอันตรายได้มาก อาจเกิดภาวะแทรกซ้อนจนไม่สามารถมีลูกได้อีกในอนาคตค่ะในเบื้องต้น หากมีการตั้งครรภ์เกิดขึ้นจริง อาจโทรไปปรึกษาที่เบอร์ 1663 สายด่วนท้องไม่พร้อม เพื่อรับฟังคำแนะนำอื่นๆ เพิ่มเติมค่ะ